b'\n_START_ARTICLE_\nRoswitha Scholz\n_START_SECTION_\nEl seu pensament\n_START_PARAGRAPH_\nRoswitha Scholz ha generat una teoria de la relaci\xc3\xb3 entre patriarcat i capitalisme, que entra en debat amb diverses corrents de pensament, des del marxisme obrerista, al feminisme marxista i la teoria queer. Scholz intenta proposar un marc ampli que permeti comprendre la pot\xc3\xa8ncia del sistema capitalista en la seva relaci\xc3\xb3 amb el patriarcalisme, tant en les seves formes modernes com postmodernes._NEWLINE_Roswitha Scholz \xc3\xa9s considerada com la primera autora que ha obert un di\xc3\xa0leg profund entre el feminisme i la teoria del valor definida a "El Capital" de Marx, seguint la interpretaci\xc3\xb3 d\'autors com Robert Kurz, Isaak Rubin o Moishe Postone. A difer\xc3\xa8ncia de la majoria del feminisme marxista i d\'autores come Silvia Federici o Mariarosa Dallacosta, Scholz fa una cr\xc3\xadtica de la teoria que pret\xc3\xa9n superar definitivament l\'an\xc3\xa0lisi marxista tradicional i androc\xc3\xa8ntric del capitalisme -centrat en el "treball" com a activitat transhist\xc3\xb2rica, la propietat privada dels mitjans de producci\xc3\xb3 i el treballador com a subjecte pol\xc3\xadtic predeterminat per al canvi social. _NEWLINE_La seva teoria parteix de la cr\xc3\xadtica al feminisme marxista dels anys 70, al feminisme postmodern de la Tercera Ona, aix\xc3\xad com a una teoria asexuada del capitalisme que haurien defensat alguns membres del grup Krisis. Perqu\xc3\xa8 la cr\xc3\xadtica del valor mantingui la seva for\xc3\xa7a i no repeteixi els errors marxistes de les jerarquies conceptuals entre "el primari" i "el secundari", la classe i el g\xc3\xa8nere, el patriarcat i el capitalisme, etc., Scholz evidencia com les relacions entre g\xc3\xa8neres es despleguen hist\xc3\xb2ricament de manera articulada a la forma valor i s\xc3\xb3n constitu\xc3\xafdes de manera espec\xc3\xadfica a la societat capitalista. Scholz reconceptualitza aix\xc3\xad el capitalisme com el "patriarcat productor de mercaderies". Aquesta cr\xc3\xadtica ser\xc3\xa0 considerada pels principals membres del grup Krisis i ser\xc3\xa0 de una de les causes de la ruptura amb altres membres._NEWLINE_Si el valor \xc3\xa9s la forma que pren la riquesa en el capitalisme, per a Roswitha Scholz aquesta mateix forma t\xc3\xa9 una dimensi\xc3\xb3 invisibilitzada que funciona com a condici\xc3\xb3 de possibilitat, i que es relaciona amb tot all\xc3\xb2 que no \xc3\xa9s id\xc3\xa8ntic a la l\xc3\xb2gica del valor. La dial\xc3\xa8ctica entre aquestes dues dimensions del valor est\xc3\xa0, segons Scholz, associada al mascul\xc3\xad i al femen\xc3\xad._NEWLINE_En el pensament d\'Scholz, dissociaci\xc3\xb3 significa que l\'estructura del valor de la forma-mercaderia, en quan a formafonamenal del proc\xc3\xa9s de valoritzaci\xc3\xb3 del capital, pret\xc3\xa9n abastar la totalitat del proc\xc3\xa9s de reproducci\xc3\xb3 social, per\xc3\xb2 en realitat deixa de costat (amb les formes del valor i del treball abstracte) gran part d\'aquesta reproducci\xc3\xb3. Aix\xc3\xb2, tant en la perspectiva material (el "treball dom\xc3\xa8stic", l\'educaci\xc3\xb3 dels fills, etc.) com en la perspectiva socio-psicol\xc3\xb2gica i cultural simb\xc3\xb2lica ("amor", sentiments, afectes, etc,), Aquests moments foren "dissociats" de la sociabilitat oficial i assignats hist\xc3\xb2ricament i social a les dones. _NEWLINE_Per tal de fer \xc3\xbas d\'un terme del debat feminista, aquestes s\xc3\xb3n "doblement socialitzades": d\'un costat, pertanyen (via activitat professional, forma diner, etc,) a la sociabilitat formal oficial, i, de l\'altre, elles s\xc3\xb3n estructuralment responsables de tots els moments de la vida que no formen part d\'aquesta sociabilitat oficial. Com aquests moments, des del punt de vista de la forma dominant, no pertanyen al "treball abstracte", a la forma valor i a la forma diner, l\'estatus de les dones en el sistema productor de mercaderies tamb\xc3\xa9 \xc3\xa9s considerat estructuralment inferior. per norma, ells estan pitjor remunerades, assumeixen menys posicions de lideratge que els homes, s\xc3\xb3n considerades "irracionals", amb menys capacitat d\'imposar-se i, sovint, com simples "ap\xc3\xa8ndix" dels homes. _NEWLINE_La part dissociada no \xc3\xa9s una \xc3\xa0rea rigorosament delimitada, que pot ser considerada per separat, sin\xc3\xb3 que la dissociaci\xc3\xb3 travessa totes les esferes de la societat. Si \xc3\xa9s veritat que en el proc\xc3\xa9s de desenvolupament capitalista determinades parts dissociades foren integrades a l\'univers oficial de la forma-mercaderia, a trav\xc3\xa9s de la comercialitzaci\xc3\xb3, tamb\xc3\xa9 \xc3\xa9s veritat que una bona part de relacions i dimensions vitals no poden ser abastades pel diner i per l\'Estat, i que, en temps de crisi, molts de moments necessaris per a la vida s\xc3\xb3n expulsats de la l\xc3\xb2gica de la forma-mercaderia i redelegats a l\'esfera connotada com femenina. La relaci\xc3\xb3 del valor, de la valoritzaci\xc3\xb3, no pot ser pensada de cap manera sense una simult\xc3\xa0nia relaci\xc3\xb3 de dissociaci\xc3\xb3. Per aix\xc3\xb2, els conceptes d\'aquests dos aspectes de la societat moderna es troben a un mateix nivell d\'abstracci\xc3\xb3 te\xc3\xb2rica, i formen, sols en el seu conjunt, la conceptuaci\xc3\xb3 essencial (i contradict\xc3\xb2ria) de la modernitat._NEWLINE_A les envistes de la teoria de la dissociaci\xc3\xb3, l\'univers aparentment neutre del treball abstracte i de la forma-mercaderia es revela estructuralment determinat com un univers mascul\xc3\xad. La il\xc2\xb7lusi\xc3\xb3 d\'un universalisme abstracte est\xc3\xa0 generada per una limitaci\xc3\xb3 de la reflexi\xc3\xb3 i l\'esfera de la circulaci\xc3\xb3. No limitant l\'an\xc3\xa0lisi a la superf\xc3\xadcie de la circulaci\xc3\xb3 de l\'anomenada "abstracci\xc3\xb3 e canvi", es fa visible que la relaci\xc3\xb3 de dissociaci\xc3\xb3 inclou tot el proc\xc3\xa9s de reproducci\xc3\xb3 social. A escala global, tamb\xc3\xa9 grans parcel\xc2\xb7les de la humanitat no-occidental cauen fora del fals universalisme. El subjecte aparentment neutre de la modernitat \xc3\xa9s en realitat el subjecte mascul\xc3\xad, blanc i occidental. D\'igual manera, la formaci\xc3\xb3 te\xc3\xb2rica de la modernitat, sent abstracta, universalista i seguint la l\xc3\xb2gica de la deducci\xc3\xb3, es relaciona, des de l\'il\xc2\xb7luminisme, en realitat sols amb l\'estructura interna de la forma-mercaderia, determinada pel mascul\xc3\xad, blanc i occidental. _NEWLINE_El que \xc3\xa9s dissociat \xc3\xa9s privat i reprimit de conceptuaci\xc3\xb3. En aquest sentit, el dissociat no \xc3\xa9s la "meitat millor" o "el que no t\xc3\xa9 la forma valor", ent\xc3\xa8s de manera positiva, sin\xc3\xb3 sols l\'altra cara, igual de negativa, de la moneda. La superaci\xc3\xb3 emancipadora del sistema modern productor de mercaderies inclou la superaci\xc3\xb3 de la relaci\xc3\xb3 de dissociaci\xc3\xb3 en la qual les dones (i tamb\xc3\xa9 la humanitat no occidental) s\xc3\xb3n col\xc2\xb7locades com inferiors. No es tracta de girar ideol\xc3\xb2gicament aquesta atribuci\xc3\xb3 d\'inferioritat sin\xc3\xb3 d\'abolir-la junt amb la relaci\xc3\xb3 de valor.'